અમેરિકામાં મિડ ટર્મ ચૂંટણીઓ આવી રહી છે ત્યારે જ ટ્રમ્પે એક્સિઓસ વેબસાઈટને આપેલા ઈન્ટરવ્યૂમાં આ નિવેદન કર્યું હતું, રાજકીય નિષ્ણાતોના મતે, ટ્રમ્પ ઇમિગ્રેશન નીતિને વધુ આક્રમક બનાવીને તેમના સમર્થકોમાં ઉત્સાહ સંચાર કરવાનો પ્રયાસ કરી રહ્યા છે, જે તેમને મિડ ટર્મ ચૂંટણીઓમાં ફાયદો કરાવી શકે છે. આ ઉપરાંત તેઓ કોંગ્રેસ પર સંપૂર્ણ કાબૂ ધરાવે છે એવું સાબિત કરીને રિપબ્લિકનોનો પણ વિશ્વાસ જીતવાનો પ્રયાસ કરી રહ્યા છે. હાલમાં જ ટ્રમ્પે કહ્યું હતું કે, મધ્ય અમેરિકામાંથી અમેરિકા તરફ આવતા શરણાર્થીઓમાં વિવિધ ગેંગના સભ્યો હોઈ શકે છે. જે લોકોને શરણ જોઈતું હશે તેમના માટે અમે સરહદ નજીક ટેન્ટ સિટી ઊભા કરીશું.